CELEX: 32014R0335
Language: hu
Date: 2014-03-11 00:00:00
Title: Az Európai Parlament és a Tanács 335/2014/EU rendelete ( 2014. március 11. ) az Európai Halászati Alapról szóló 1198/2006/EK tanácsi rendeletnek a pénzügyi stabilitásuk vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról

5.4.2014   
            
            
               HU
            
            
               Az Európai Unió Hivatalos Lapja
            
            
               L 103/33
            
         AZ EURÓPAI PARLAMENT ÉS A TANÁCS 335/2014/EU RENDELETE
   (2014. március 11.)
   az Európai Halászati Alapról szóló 1198/2006/EK tanácsi rendeletnek a pénzügyi stabilitásuk vonatkozásában komoly nehézségekkel küzdő vagy ilyen nehézségek által fenyegetett egyes tagállamok pénzügyi irányításával kapcsolatos rendelkezések tekintetében történő módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (2) bekezdésére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel az Európai Gazdasági és Szociális Bizottság véleményére (1),
   rendes jogalkotási eljárás keretében (2),
   mivel:
   
               (1)
            
            
               A példa nélküli globális pénzügyi válság és gazdasági visszaesés súlyosan visszavetette a gazdasági növekedést és a pénzügyi stabilitást, és több tagállamban jelentősen rontotta a pénzügyi és gazdasági feltételeket. Egyes tagállamok komoly nehézségekkel küzdenek, illetve ilyen nehézségek fenyegetik őket. Különösen gazdasági növekedésüket és pénzügyi stabilitásukat érintő problémákkal, valamint költségvetési hiányuk és adósságállományuk növekedésével küzdenek.
            
         
               (2)
            
            
               Az Európai Unió működéséről szóló Szerződés 122. cikkének (2) bekezdése, 136. cikke és 143. cikke alapján fontos intézkedések meghozatalára került sor a válság negatív hatásainak ellensúlyozására. Azonban növekszik a tagállamok pénzügyi forrásaira nehezedő nyomás, amelynek enyhítésére megfelelő intézkedéseket kell hozni az 1198/2006/EK tanácsi rendelet (3) által létrehozott Európai Halászati Alapból származó finanszírozás maximális és optimális felhasználása révén.
            
         
               (3)
            
            
               Az uniós finanszírozás irányításának megkönnyítése, a tagállami és regionális beruházások felgyorsításának elősegítése, valamint a gazdaság számára a pénzforrások biztosítása érdekében a 387/2012/EU európai parlamenti (4) és tanácsi rendelet módosította 1198/2006/EK tanácsi rendeletet. A módosítás a pénzügyi stabilitás tekintetében súlyos nehézségekkel küzdő és az intézkedésben való részvételüket kérelmező tagállamok esetében lehetővé tette, hogy az Európai Halászati Alapból származó időközi és végső kifizetések az egyes prioritási tengelyekre vonatkozó jelenlegi társfinanszírozási rátához képest 10 százalékpontnak megfelelő összeggel növelhetők legyenek.
            
         
               (4)
            
            
               Az 1198/2006/EK rendelet 2013. december 31-ig teszi lehetővé a megnövelt társfinanszírozási ráta alkalmazását. Mivel azonban néhány tagállamok pénzügyi stabilitása tekintetében még mindig komoly nehézségekkel néz szembe, indokolt előírni, hogy a megnövelt társfinanszírozási ráta ne csak 2013 végéig legyen alkalmazandó.
            
         
               (5)
            
            
               A pénzügyi támogatásban részesülő tagállamoknak a megnövelt társfinanszírozási rátában is részesedniük kellene a támogathatósági időszak végéig és lehetővé kellene tenni számukra, hogy a végső egyenleg kifizetése iránti kérelmükben igényelhessék azt, abban az esetben is, ha már nem részesülnek a pénzügyi támogatásban.
            
         
               (6)
            
            
               A 1198/2006/EK rendeletet ezért ennek megfelelően módosítani kell.
            
         
               (7)
            
            
               Tekintettel a példa nélküli válságra, a támogatási intézkedéseket gyorsan el kell fogadni. Ezért helyénvaló előírni, hogy ez a rendelet az Európai Unió Hivatalos Lapjában való kihirdetését követő napon lépjen hatályba,
            
         ELFOGADTÁK EZT A RENDELETET:
   1. cikk
   Az 1198/2006/EK rendelet az alábbiak szerint módosul:
   
               1.
            
            
               A 76. cikk (3) bekezdésének bevezető mondata helyébe a következő szöveg lép:
               „(3)   Az 53. cikk (3) bekezdésétől eltérve, az időközi átutalásokat tagállami kérésre meg kell emelni az egyes prioritási tengelyekre vonatkozó társfinanszírozási arány 10 százalékponttal növelt szintjének megfelelő, de 100 %-ot nem meghaladó összeggel, amelyet alkalmazni kell az egyes benyújtott igazolt költségnyilatkozatokban újonnan bejelentett támogatható közkiadások összegére, amennyiben a tagállam 2013. december 31-én vagy azt követően megfelel a következő feltételek valamelyikének:”
            
         
               2.
            
            
               A 77. cikk (2) bekezdésének helyébe a következő szöveg lép:
               „(2)   Az 53. cikk (3) bekezdésétől eltérve, a végső egyenleg átutalásokat a tagállam kérésére megemelik egy, az egyes prioritási tengelyekre vonatkozó társfinanszírozási arány 10 százalékponttal növelt szintjének megfelelő, de 100 %-ot nem meghaladó összeggel, amelyet alkalmazni kell az egyes benyújtott igazolt költségnyilatkozatokban újonnan bejelentett támogatható közkiadások összegére, amennyiben a tagállam 2013. december 31-én vagy azt követően megfelel a 76. cikk (3) bekezdésének a), b) és c) pontjában meghatározott feltételek valamelyikének.”
            
         
               3.
            
            
               A 77a. cikk a következőképpen módosul:
               
                           a)
                        
                        
                           a (2) bekezdés helyébe a következő szöveg lép:
                           
                                       „(2)
                                    
                                    
                                       A 76. cikk (3) bekezdésében és a 77. cikk (2) bekezdésében említett eltérést a Bizottság a 76. cikk (3) bekezdésének a), b) és c) pontjában meghatározott feltételek egyikét teljesítő tagállam írásbeli kérésére adja meg.”
                                    
                                 
                     
                           b)
                        
                        
                           az (5) bekezdés törölve.
                        
                     
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2014. január 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Strasbourgban, 2014. március 11-én.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         D. KOURKOULAS
      
   
   
      (1)  HL C 341., 2013.11.21., 75. o.
   
      (2)  Az Európai Parlament 2014. február 25-i álláspontja (a Hivatalos lapban még nem tették közzé) és a Tanács 2014. március 11-i határozata.
   
      (3)  A Tanács 2006. július 27-i 1198/2006/EK rendelete az Európai Halászati Alapról (HL L 223., 2006.8.15., 1. o.).
   
      (4)  Az Európai Parlament és a Tanács 2012. április 19-i 387/2012/EU rendelete az Európai Halászati Alapról szóló 1198/2006/EK tanácsi rendeletnek a pénzügyi stabilitás vonatkozásában súlyos nehézségekkel küzdő vagy súlyos nehézségekkel fenyegetett bizonyos tagállamok esetében a pénzügyi irányításra vonatkozó egyes rendelkezések tekintetében történő módosításáról (HL L 129., 2012.5.16., 7. o.).